CELEX: 62020CN0457
Language: da
Date: 2020-09-21 00:00:00
Title: Sag C-457/20 P: Appel iværksat den 21. september 2020 af Crédit agricole Corporate and Investment Bank til prøvelse af dom afsagt af Retten (Anden Udvidede Afdeling) den 8. juli 2020 i sag T-577/18, Crédit agricole Corporate and Investment Bank mod ECB

14.12.2020   
            
            
               DA
            
            
               Den Europæiske Unions Tidende
            
            
               C 433/27
            
         
      Appel iværksat den 21. september 2020 af Crédit agricole Corporate and Investment Bank til prøvelse af dom afsagt af Retten (Anden Udvidede Afdeling) den 8. juli 2020 i sag T-577/18, Crédit agricole Corporate and Investment Bank mod ECB
      (Sag C-457/20 P)
      (2020/C 433/34)
      Processprog: fransk
      
         Parter
      
      
         Appellant: Crédit agricole Corporate and Investment Bank (ved avocates A. Champsaur og A. Delors)
      
         Den anden part i appelsagen: Den Europæiske Centralbank
      
         Appellanten har nedlagt følgende påstande
      
      
                  —
               
               
                  Punkt 2 i domskonklusionen i dom afsagt af Retten den 8. juli 2020 i sag T-577/18, Crédit agricole Corporate and Investment Bank mod ECB, hvorved ECB i øvrigt blev frifundet for appellantens påstand om annullation af ECB’s afgørelse ECB/SSM/2018-FRCAG-76 af 16. juli 2018, ophæves.
               
            
                  —
               
               
                  Alle påstande, som Crédit agricole Corporate and Investment Bank nedlagde for Retten i første instans, tages til følge.
               
            
                  —
               
               
                  ECB tilpligtes at betale sagsomkostningerne.
               
            
         Anbringender og væsentligste argumenter
      
      Med sine tre appelanbringender har appellanten gjort følgende gældende:
      
                  (1)
               
               
                  Retten begik en retlig fejl og tilsidesatte begrundelsespligten, idet den ikke tog stiling til anbringendet om den tilsidesættelse af retssikkerhedsprincippet, der følger af afgørelse ECB/SSM/2018-FRCAG-76, og tilsidesatte retssikkerhedsprincippet ved at lægge til grund, at der forelå en tilsidesættelse af artikel 26, stk. 3, i Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber, selv om Retten udtrykkeligt medgav, at denne bestemmelse mangler klarhed.
               
            
                  (2)
               
               
                  Retten tilsidesatte artikel 18, stk. 1, i Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter samt begrundelsespligten, idet Retten ikke påviste, at appellantens adfærd havde karakter af uagtsomhed.
               
            
                  (3)
               
               
                  Retten begik en retlig fejl og tilsidesatte begrundelsespligten, idet den ikke tog stiling til anbringendet om den tilsidesættelse af proportionalitetsprincippet og ligebehandlingsprincippet, der følger af afgørelse ECB/SSM/2018-FRCAG-76, og tilsidesatte disse to principper ved implicit at lægge til grund, at sanktionen principielt var begrundet.